
Masina

Kulcsszavak: vas;öntvény;gép;ipariformák;szobor
A pályázatra benyújtott szobrommal, a gépi formavilágon keresztül szeretném, a legtágabb
értelemben vett dolgok formavilágát értelmezni. Alkotásom, egy gép alakú szobor avagy
egy szobor alakú gép. Mind arányaiban, anyagában és megmunkálásában szerettem volna
ezt a fajta kettőséget megjeleníteni és majd hosszú távon kísérletezni vele.
Saját művészi munkámhoz szükséges kérdéseket keresek ezzel az alkotásommal kapcsolatban és
abból kifolyólag. A teljesség igénye nélkül: Miért vannak felismerhető forma-rendszerek?
Mik alakítják ki ezeket a rendeket? Ennek milyen művészeti jelentőségei vannak?
Komolyan foglalkoztatnak az alkotás alap mechanikái, a befogadás, a befogadott
információ feldolgozása, és átértelmezése, majd ezeknek az átértelmezett gondolatnak a
kifelé történő újraalkotása. Ezen szobrom megalkotása olyan formai gondolkodást nyújt
számomra ami ezeknek a kérdéseknek jobb megértéséhez vezet.
Egy 2022 őszén induló művészi projektem kezdő darabja ez a plasztika. Ebben a projektben
szeretném a saját elméleti hozzáállásomat jobban megismerni és kifejteni. Felfejteni és
megalkotni az ars poeticám.



